Hagyományainkhoz híven idén is ünnepi műsorral emlékezünk meg József Attila születésnapjáról és tisztelgünk a magyar költészet előtt. Az idei összeállítás során József Attila versei mellett többek között elhangzottak a 125 éve született Szabó Lőrinc, a 100 éve született Nagy László, valamint a 25 éve elhunyt Petri György költeményei is. Fogadják sok szeretettel a Vígszínház költészet napi műsorát! A videó a képre kattintva tekinthető meg.
Május 1-én 15 órakor meghirdetjük a 2025/26-os évad programját, ezt követően színművészeink részleteket adnak elő többek közt olyan népszerű előadásainkból, mint a Pinokkió, a Rémségek kicsiny boltja, A Pál utcai fiúk, A padlás vagy A dzsungel könyve. Emellett kedvezményes jegyvásárlási lehetőségekkel, dedikálással és vetítéssorozattal várunk minden kedves érdeklődőt, a legkisebbeknek pedig játékos foglalkozásokkal készülünk a gyereksarokban. Facebook esemény: https://fb.me/e/5nrYwd2IS Aki nem tud velünk lenni a helyszínen, élőben követheti a bejelentést és a műsort 15 órától Facebook, Youtube és TikTok csatornánkon! https://www.facebook.com/vigszinhaz/ www.youtube.com/@vigpesti https://www.tiktok.com/@vigszinhaz A Vígmajális részletes programja: 13:00 – 18:00: A Víg Társalgó Podcast részeinek vetítése | helyszín: Víg Szalon (Hegedűs Gyula utca 2.) A Víg Szalon a Vígszínház legújabb játszóhelye, egy meghitt, szalon hangulatú találkozási pont a színház művészei és közönsége számára, mely a Vígszínház kulturális témájú beszélgetéseinek is otthont ad. A Víg Társalgó beszélgetés sorozat egyik célja az adott téma körbejárásán túl, hogy olyan elismert színházi alkotókat és szakembereket ültessünk egy asztalhoz, akiket a közönség ritkán láthat együtt. Az eddig közzétett részeket lehet megnézni a Víg Szalonban óránkénti beosztással. Kültéri programok a Ditrói Mór utcában: 15 óra | Ünnepélyes évadhirdetés - Rudolf Péter igazgató ismerteti a 2025/26-os évad bemutatóit 15:30-17:00 | Zenés műsor Színművészeink részleteket adnak elő népszerű előadásainkból (Pinokkió, Rémségek kicsiny boltja, A dzsungel könyve, A padlás, A Pál utcai fiúk). 14:00 és 17:00 között | Gyerekprogramok Foglalkozások a gyereksarokban: lufihajtogatás, Víg-tetkó készítés, arcfestés 14:00 és 17:00 között | Jegy- és bérletárusítás a főbejárat melletti teraszon, könyvárusítás, szelfigép, dedikálás a főbejárat melletti teraszon és a Víg Szalonban A kültéri programokra a részvétel ingyenes. Vígszínház – nagyszínpad 19:00 – 21:45 | Víg129 koncert, avagy Popfesztiváltól a Pinokkióig A Vígmajálist egy fergeteges koncerttel ünnepeljük a Vígszínház társulatával, válogatott dalokkal, slágerekkel, a színház elmúlt ötven évének zenés előadásaiból. Presser Gábor, Szörényi Levente, Másik János, Dés László és Kovács Adrián korszakos vígszínházi műveiből. A Popfesztivál, a Harmincéves vagyok, a Jó estét nyár, jó estét szerelem, a Szent István körút 14., a Kőműves Kelemen, A sanda bohóc, A padlás, az Ahogy tesszük, A dzsungel könyve, A Pál utcai fiúk, A nagy Gatsby, a Szerelmek városa és a Pinokkió dalai hangzanak el majd a Vígszínház színpadán, az eredeti szereplők előadásában, nagyzenekari kísérettel, Kovács Adrián és Mester Dávid vezényletével. A koncertet színháztörténeti írások, irodalmi részletek színesítik majd, színészeink előadásában. Jegyvásárlás: https://bit.ly/3WZbdUV Május 2-án a Vígszínházban 18 órás kezdéssel vetítjük le a Víg125 film mind a négy részét, egy szünettel. A négyrészes, játékfilmes elemekkel gazdagított dokumentumfilm elmeséli a Vígszínház 1896-tól 2021-ig tartó 125 éves történetét, felvillantja a fontosabb fordulópontokat, az örömteli és fájdalmas pillanatokat. A kincset érő dokumentumokkal, soha nem látott archív felvételekkel, interjúkkal és előadásrészletekkel illusztrált filmben a kulisszák mögötti történeteket játékfilmes eszközökkel mesélik el az alkotók. A szereplők és a megszólalók között megtaláljuk a társulat egykori és mai tagjait, a főszereplő pedig maga az épület, vagyis a Vígszínház. Jegyvásárlás: https://www.vigszinhaz.hu/Vig125_dokumentumjatekfilm_vetites
A Víg Társalgó Podcast harmadik részében Kútvölgyi Erzsébet pályáját ismerhettük meg. A Kossuth- és Jászai Mari-díjas színész és Érdemes Művész több mint 50 éve tagja a Vígszínház társulatának. Olyan meghatározó darabokban láthatta a közönség, mint a Képzelt riport egy amerikai popfesztiválról, a Harmincéves vagyok, az Angyali Johanna vagy a Kurázsi mama és gyermekei. Az Amadeusban Frau Weber, a Barátom, Harvey-ban Ethel néni szerepében látható vagy Olga, a túrázó hangja Az ember, aki elvesztette az időt című előadásban. A Házi Színpadon 2006 óta töretlen sikerrel játszik Az élet mint olyan tragikus komédiában. Az est vendége Péter Vladimir volt, velük Lovász László beszélgetett. A Vígszínház új podcast sorozatában a Víg Társalgó szerkesztett beszélgetéseit láthatják a YouTube csatornánkon, minden csütörtökön 10 órától. A videó a képre kattintva tekinthető meg.
Színházjeggyel, bérlettel kapcsolatos információért hívja a színház ingyenes zöld számát : 06-80-204-443 Látogassa gyakran frissülő honlapunkat a www.vigszinhaz.hu címen! Leiratkozás: Ha nem szeretné rendszeresen kapni a Vígszínház hírleveleit, kérjük |